แนวโน้มหุ้นผันผวน-รอผลกนง.
นักวิเคราะห์ฯประเมินตลาดหุ้นไทยวันนี้ดัชนีมีความผันผวน จากปัจจัยในประเทศกระทบรอผลกนง.-จับตา Fund Flow
29 ต.ค. 2565

นักวิเคราะห์ฯประเมินตลาดหุ้นไทยวันนี้ดัชนีมีความผันผวน จากปัจจัยในประเทศกระทบรอผลกนง.-จับตา Fund Flow
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์หลักทรัพย์ บล.เอเชียพลัส กล่าวว่า แนวโน้มตลาดหุ้นไทยวันนี้คาดว่าดัชนีจะมีความผันผวน ซึ่งปัจจัยที่ส่งผลกระทบหลักมาจากปัจจัยในประเทศ โดยในวันนี้ต้องติดตามผลการประชุมคณะกรรมการนโยบายการเงิน (กนง.) ว่าจะมีการปรับลดอัตราดอกเบี้ยนโยบายอีกครั้งหรือไม่
นอกจากนี้การเมืองในประเทศยังต้องมีการติดตามอย่างใกล้ชิด โดยเฉพาะโครงการลงทุนของภาครัฐต่างๆ ที่มีแนวโน้มล่าช้าออกไป และต้องจับตาทิศทางแรงขายของนักลงทุนสถาบันในประเทศว่าจะมีแรงขายออกมามากหรือน้อยแค่ไหน ขณะที่แรงขายของต่างชาติในช่วงนี้ยังเบาบาง
ส่วนตลาดหุ้นอื่นในภูมิภาคเอเชียช่วงเปิดตลาดภาคเช้าส่วนใหญ่ดัชนีเคลื่อนไหวในแดนบวกและแดนลบสลับกัน พร้อมให้แนวต้าน 1,410-1,412 จุด แนวรับ 1,380 จุด